cyanic-selkie/wikianc huggingface dataset:
মুংটু রাম জয়পুরিয়া
পরিবার
তিনি ছিলেন শেঠ আনন্দরাম জয়পুরিয়ার পুত্র যিনি নওয়ালগড়ের বাসিন্দা ছিলেন কিন্তু পরে কলকাতা ও কানপুরে চলে আসেন।
শিল্প
তিনি চিনিকল, টেক্সটাইল স্পিনিং এবং বুনন ইত্যাদির মতো বিভিন্ন শিল্প পরিচালনা করেছিলেন। তিনি ভারতের প্রাচীনতম টেক্সটাইল মিলগুলির সাথে অংশীদারিত্ব করেছিলেন। কানপুরে স্বদেশী তুলার মিল যা ১৯৭৮ সালে ন্যাশনাল টেক্সটাইল কর্পোরেশন দ্বারা অধিগ্রহণ করা হয়েছিল
ফুলবাড়ীয়া কলেজ
ফুলবাড়িয়া কলেজ বাংলাদেশের ফুলবাড়িয়া অঞ্চলে অবস্থিত একটি উচ্চশিক্ষা প্রতিষ্ঠান। কলেজটি ১৯৭২ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত। ১৯৭২ খ্রিষ্টাব্দে এ কলেজে স্নাতকোত্তর শিক্ষা কার্যক্রম প্রবর্তিত হয়।
ফুলবাড়ীয়া উপজেলার সর্বোচ্চ বিদ্যাপীঠ হচ্ছে ফুলবাড়ীয়া কলেজ। স্বাধীনতা উত্তর ১৯৭২ সনে মুক্তিযোদ্ধাদের প্রত্যক্ষ সহযোগীতায় এই কলেজের যাত্রা শুরু হয়। শহীদ সৈয়দ নজরুল ইসলাম (মুজিব নগর সরকারের অস্থায়ী রাষ্ট্রপতি) বর্তমান মনোরম পরিবেশে কলেজটির ভিত্তি প্রস্তর স্থাপন করেন। হাঁটি হাঁটি পা পা করে কলেজটি উচ্চ মাধ্যমিক, ডিগ্রী(পাস) থেকে বর্তমানে অনার্স তথা বিশ্ববিদ্যালয় কলেজ হিসেবে প্রতিষ্ঠিত। গতানুগতিক শিক্ষাক্রমের পাশাপাশি সাহিত্য সংস্কৃতি, খেলাধুলা, রোভারিং, বিএনসিসি সহ মেধা বিকাশের সামগ্রিক কর্মকান্ডে এই কলেজ দেশের একটি অন্যতম শিক্ষাপ্রতিষ্ঠান।
মৃদুল দাশগুপ্ত
মৃদুল দাশগুপ্ত (জন্ম → ৩ এপ্রিল ১৯৫৫) একজন বাঙালি কবি ও সাংবাদিক।তাঁকে ১৯৭৫ খ্রিস্টাব্দে ‘ন্যাশনাল রাইটার্স অ্যাওয়ার্ড’ এ সম্মানিত করা হয়। তিনি ২০০০ সালে সূর্যস্তে নির্মিত গৃহ পশ্চিমবঙ্গ বাংলা আকাদেমি পুরস্কার পান ও ২০১২ সালে সোনার বুদবুদ কাব্যগ্রন্থের জন্য রবীন্দ্র পুরস্কারে সম্মানিত হন।
জীবনী
মৃদুল দাশগুপ্ত ১৯৫৫ সাল হুগলী জেলা র শ্রীরামপুরে জন্মগ্রহণ করেন। পিতার নাম জ্যোৎস্না কুমার দাশগুপ্ত এবং মাতার নাম সান্ত্বনা দাশগুপ্ত । তাঁর প্রাথমিক শিক্ষা পূর্ণচন্দ্র প্রাথমিক বিদ্যালয় ও শ্রীরামপুর ইউনিয়ন ইন্সটিটিউশনে। উত্তরপাড়া প্যারীমোহন কলেজে জীববিদ্যা নিয়ে পড়াশোনা করেছিলেন। তাঁর সাংবাদিকতা জীবনের শুরু হয় সাপ্তাহিক পরিবর্তন পত্রিকায়। পরে কাজ করেছেন যুগান্তর ও আজকাল পত্রিকাতেও। তাঁর প্রথম কবিতার বই জলপাই কাঠের এসরাজ ১৯৮০ সালে প্রকাশিত হয়। কবি জীবনের প্রথমে শীর্ষবিন্দু, বেলাভূমি, ভাইরাস, কৃত্তিবাস, কয়েকজন ইত্যাদি পত্রিকায় তাঁর কবিতা প্রকাশিত হত। মৃদুল দাশগুপ্ত ২০০০ সালে সূর্যাস্তে নির্মিত গৃহ কাব্যগ্রন্থের জন্য ‘পশ্চিমবঙ্গ বাংলা আকাদেমি পুরষ্কার’ পান।
আজিজ আখনোশ
আজিজ আখনোশ (শিলহা: Ɛaziz Axnnuc, তিফিনাঘ লিপিতে: ⵄⴰⵣⵉⵣ ⴰⵅⵏⵏⵓⵛ; عزيز أخنوش; জন্ম: ১৯৬১) একজন মরক্কান রাজনীতিবিদ এবং ব্যবসায়ী, যিনি ২০২১ সাল থেকে মরক্কোর প্রধানমন্ত্রীর দায়িত্ব পালন করছেন। তিনি ২০০৭ থেকে ২০২১ থেকে কৃষিমন্ত্রীর এবং ২০০৩ থেকে ২০০৭ পর্যন্ত সোস-মাসা আঞ্চলিক পরিষদের সভাপতি ছিলেন। ২০১৬ সালে তিনি নির্দলীয়দের জাতীয় সমাবেশ দলের সাধারণ সম্পাদক হয়ে উঠেন।
২০২০ সালে ফোর্বসের তালিকায় তিনি আফ্রিকার ১২ তম ধনী ব্যক্তি ছিলেন।
বিজয়কুমার নাভাল পাতিল
বিজয়কুমার নাভাল পাতিল (জন্ম: ৫ সেপ্টেম্বর ১৯৪২, নাভরি, ধুলে) ভারতের মহারাষ্ট্র রাজ্যের ধুলে (লোকসভা কেন্দ্র) থেকে ৬ষ্ঠ লোকসভার সদস্য ছিলেন।
তিনি ইরানডল (লোকসভা কেন্দ্র) থেকে ৭ম, অষ্টম এবং দশম লোকসভা নির্বাচিত হয়েছিলেন। তিনি দক্ষিণ কাশ্মীর থেকেও নির্বাচন করেছেন।
আহমেদ আফিফ
আহমেদ আফিফ (জন্ম: ৬ জানুয়ারি ১৯৬৭) একজন সেশেলীয় রাজনীতিবিদ এবং ব্যাংকার। ২০২০ সালের ২৭ অক্টোবর থেকে তিনি সেশেলের উপরাষ্ট্রপতি হিসেবে দায়িত্ব পালন করছেন।
জীবনী
আফিফ সেশেলের মাহে দ্বীপে জন্মগ্রহণ করেন। তার পিতা আবদুল্লাহ আফিফ ১৯৫৯ থেকে ১৯৬৩ সাল পর্যন্ত সুভাদিয়ে প্রজাতন্ত্রের রাষ্ট্রপতি পদে অধিষ্ঠিত ছিলেন। আহমেদ আফিফ ইংল্যান্ডের ওয়ারউইক বিশ্ববিদ্যালয় থেকে গণিত, অপারেশনাল রিসার্চ, পরিসংখ্যান ও অর্থনীতিতে স্নাতক ডিগ্রি অর্জন করেন। পরবর্তীতে তিনি নৌভো ব্যাংক সেশেলস এবং সেশেলস সেভিংস ব্যাংকের চেয়ারম্যান হিসেবে দায়িত্ব পালন করেন।
২০০৬ সালে তিনি অ্যানসে এটোইল সংসদীয় আসন থেকে প্রথমবারের মতো গণপরিষদের সদস্য নির্বাচিত হন। ২০১৮ সালে তাকে গণপরিষদের ডেপুটি স্পিকারের দায়িত্ব দেওয়া হয়। ২০২০ সালে অনুষ্ঠিত সেশেলের সাধারণ নির্বাচনে তার দল – লিনইয়ন ডেমোক্রেটিক সেসেলওয়া সংখ্যাগরিষ্ঠতা অর্জন করলে সে বছরের ২৭ অক্টোবর তাকে দেশটির উপরাষ্ট্রপতির দায়িত্ব দেওয়া হয়।
জাতীয় টিউলিপ দিবস
থাম্ব| জাতীয় টিউলিপ দিবস, ২০১৩ জাতীয় টিউলিপ দিবস (ডাচ:Nationale Tulpendag) হল জানুয়ারিতে অনুষ্ঠিত একটি বার্ষিক অনুষ্ঠান, যা নেদারল্যান্ডসে টিউলিপ মৌসুম শুরু করে। অনুষ্ঠানটি ২০১২ সাল থেকে আমস্টারডামের কেন্দ্রে ড্যাম স্কয়ারে অনুষ্ঠিত হয়। এই দিনে ২০০,০০০ টিউলিপের একটি বিশেষ বাগান থাকে স্কয়ার জুড়ে। সকালে লোকেরা চলাফেরার পথ থেকে টিউলিপ দেখতে পারে এবং বিকেলে তারা বিনামূল্যে টিউলিপ বাছাই করতে পারে। টিউলিপগুলো উত্তর হল্যান্ড থেকে আনা হয়।
এম. পি. ভিনসেন্ট
এম পি ভিনসেন্ট হলেন ত্রিশূরের একজন ভারতীয় জাতীয় কংগ্রেসের থেকে রাজনীতিবিদ এবং ২০১১ সালের ওল্লুর বিধানসভা কেন্দ্র থেকে কেরল বিধানসভার আইনসভার সদস্য।
জীবনের প্রথমার্ধ
ভিনসেন্ট ১৯ জানুয়ারী ১৯৬৪ সালে ত্রিশুর জেলার পুদুঘাটে জন্মগ্রহণ করেন। তিনি ১৯৭৯ সালে সেন্ট মেরি হাই স্কুল, চেঙ্গালোরে তার স্কুলের পড়াশোনা শেষ করেন এবং পরে ১৯৮৪ সালে ক্রাইস্ট কলেজ, ইরিঞ্জালাকুদাতে ভর্তি হন।
মাল্লার
মাল্লার (Mallar) ভারতের কর্ণাটক রাজ্যের উড়ুপি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মাল্লার শহরের জনসংখ্যা হল ৬০৫২ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে মাল্লার এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
দীঘিনালা উপজেলা
দীঘিনালা বাংলাদেশের খাগড়াছড়ি জেলার অন্তর্গত একটি উপজেলা।
অবস্থান ও আয়তন
দীঘিনালা উপজেলার মোট আয়তন ৬৯৪.১২ বর্গ কিলোমিটার। এটি আয়তনের দিক থেকে খাগড়াছড়ি জেলার সবচেয়ে বড় উপজেলা। খাগড়াছড়ি জেলার সর্ব-উত্তরে ও সর্ব-পূর্বে ২৩°০৪´ থেকে ২৩°৪৪´ উত্তর অক্ষাংশ এবং ৯১°৫৬´ থেকে ৯২°১১´ পূর্ব দ্রাঘিমাংশ জুড়ে দীঘিনালা উপজেলার অবস্থান। খাগড়াছড়ি জেলা সদর থেকে এ উপজেলার দূরত্ব প্রায় ২১ কিলোমিটার। এ উপজেলার উত্তরে ভারতের ত্রিপুরা, দক্ষিণে রাঙ্গামাটি জেলার লংগদু উপজেলা; পূর্বে রাঙ্গামাটি জেলার বাঘাইছড়ি উপজেলা, পশ্চিমে খাগড়াছড়ি সদর উপজেলা, পানছড়ি উপজেলা ও ভারতের ত্রিপুরা।
নামকরণ ও ইতিহাস
দীঘিনালার বড় আদামে প্রায় দুই একরের মতো জায়গাজুড়ে অবস্থিত গোবিন্দ মাণিক্যের দীঘি। গাছপালা শোভিত স্বচ্ছ পানির এই দীঘির সঙ্গে জড়িয়ে অহিংস নীতিতে বিশ্বাসী ত্রিপুরার মহারাজা গোবিন্দ মাণিক্যের স্মৃতি। নিজ রাজ্য ছেড়ে দীঘিনালায় স্বেচ্ছা নির্বাসন বেছে নিয়েছিলেন তিনি। তখন এ অঞ্চলের নাম ছিল রিয়াংদেশ। এলাকার বাসিন্দারা গোবিন্দ মাণিক্যের স্মৃতি অক্ষয় করে রাখতে খনন করেন এই দীঘি। দীঘির কারণে এই অঞ্চলের নাম বদলে রাখা হয় দীঘিনালা। দীঘির তীরে নেই কোন নামফলক। পুররঞ্জন প্রসাদ চক্রবর্তীর ত্রিপুরা রাজমালা, প্রভাংশু ত্রিপুরার ত্রিপুরা জাতির মাণিক্য উপাখ্যান এবং হিস্ট্রি অব হিন্দুস্তান গ্রন্থের তথ্যসূত্র অনুযায়ী, মহারাজা গোবিন্দ মাণিক্য ছিলেন ত্রিপুরার ১৮৪তম রাজা। তিনি রাজর্ষি খেতাব পেয়েছিলেন। ১৬৬০ খ্রিষ্টাব্দেখ্রিষ্টাব্দে ত্রিপুরার সিংহাসনে আরোহণ করেন তিনি। এ সময় রাজ্যের ভুবনেশ্বরী মন্দিরে পূজার নামে ব্যাপক বলিদান প্রচলন ছিল। মহারাজা গোবিন্দ মাণিক্য রাজ্যভার গ্রহণের পর এক আদেশে বলিদান প্রথা বন্ধ করে দেন। তখন তার বৈমাত্রেয় ছোট ভাই নক্ষত্র নারায়ণ ও রাজ পুরোহিত রঘুপতি চোন্তাই বলিদান বন্ধের রাজ আদেশের বিরুদ্ধে প্রজাদের মধ্যে প্রচার চালাতে থাকেন। রাজ আদেশের বিরুদ্ধাচরণ করার অপরাধে রাজ পুরোহিত রঘুপতি চোন্তাইকে ত্রিপুরা রাজ্য থেকে নির্বাসন ও বৈমাত্রেয় ছোট ভাই নক্ষত্র নারায়ণকে বঙ্গদেশের রাষ্ট্রদূত নিযুক্ত করেন গোবিন্দ মাণিক্য। নক্ষত্র নারায়ণ বঙ্গদেশে গিয়ে অভ্যুত্থানের মাধ্যমে বড় ভাই গোবিন্দ মাণিক্যকে হটিয়ে ত্রিপুরা রাজ্যের সিংহাসন দখলের ষড়যন্ত্র করেন। মহারাজা গোবিন্দ মাণিক্য এই ষড়যন্ত্রের কথা জানতে পেরে বৈমাত্রেয় ভাই নক্ষত্র নারায়ণকে রাজ্যভার দিয়ে ত্রিপুরা রাজ্যের রিয়াংদেশে (বর্তমানে খাগড়াছড়ির দীঘিনালার মাইনী নদীর তীরে) স্বেচ্ছা নির্বাসনে আসেন। মহারাজা গোবিন্দ মাণিক্য রিয়াংদেশে নির্বাসন জীবন কাটাচ্ছেন জেনে রিয়াংবাসীরা মহারাজার সামনে উপস্থিত হয়ে তার বৈমাত্রেয় ভাই নক্ষত্র নারায়ণের বিরুদ্ধে অস্ত্রধারণের অভিপ্রায় জানান। তখন মহারাজা তাদের জানিয়েছিলেন, তিনি স্বেচ্ছায় নক্ষত্র নারায়ণের হাতে ত্রিপুরা রাজ্যের শাসনভার তুলে দিয়ে নির্বাসনে এসেছেন। তিনি তার আনুগত্যের নিদর্শন প্রকাশের জন্য রিয়াংবাসীকে দীঘি খনন করতে বলেন। তখন মহারাজার নির্দেশ মেনে রিয়াংবাসীরা ১২টি দীঘি খনন করেন। তার মধ্যে দীঘিনালার এ দীঘিটি অন্যতম।
প্রশাসনিক এলাকা
১৯১৬ সালে দীঘিনালা থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দীঘিনালা থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী দীঘিনালা উপজেলার জনসংখ্যা ১,০৭,৩৬৩ জন। এর মধ্যে পুরুষ ৫৫,০৯২ জন এবং মহিলা ৫২,২৭১ জন। মোট জনসংখ্যার ৩১.৭৩% মুসলিম, ৯.১৭% হিন্দু, ৫৭.৯৮% বৌদ্ধ এবং ১.১২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, ত্রিপুরা, মারমা প্রভৃতি জনগোষ্ঠীর বসবাস রয়েছে।
শিক্ষা
দীঘিনালা উপজেলার সাক্ষরতার হার ৪৭.৫০%। এ উপজেলায় ১টি কলেজ, ১০টি মাধ্যমিক বিদ্যালয়, ২টি দাখিল মাদ্রাসা, ৭টি নিম্ন মাধ্যমিক বিদ্যালয় ও ৫৬টি প্রাথমিক বিদ্যালয় রয়েছে।
যোগাযোগ ব্যবস্থা
দীঘিনালা উপজেলায় যোগাযোগের প্রধান সড়ক খাগড়াছড়ি-দীঘিনালা সড়ক। যে কোন যানবাহনে যোগাযোগ করা যায়।
নদ-নদী
দীঘিনালা উপজেলার মধ্য দিয়ে প্রবাহিত হচ্ছে মাইনী নদী।
হাট-বাজার
দীঘিনালা উপজেলার প্রধান প্রধান হাট-বাজারগুলোর মধ্যে দীঘিনালা থানা বাজার, বোয়ালখালী নতুন বাজার, মেরুং বাজার, বাবুছড়া বাজার, কল্যাণপুর বাজার উল্লেখযোগ্য।
তারা আলিশা বেরি
তারা আলিশা বেরি একজন ভারতীয় অভিনেত্রী, যিনি হিন্দি, তামিল এবং তেলুগু চলচ্চিত্রে অভিনয়ের জন্য পরিচিত। তিনি শান-এর সাথে ২০১১ সালে ইরোস প্রযোজিত খুদগারজি নামে একটি মিউজিক ভিডিও দিয়ে অভিনয় শুরু করেছিলেন। তার অভিষেক হিন্দি চলচ্চিত্র মাস্তরাম।
পরবর্তীতে তিনি অনুরাগ বসু পরিচালিত চোখের বালি-তে অভিনয় করেন, যেটি ২০১৫ সালে স্টোরিস বাই রবীন্দ্রনাথ ঠাকুর নামে একটি ধারাবাহিকের অংশ হিসেবে এপিক টিভিতে প্রচারিত হয়েছিল। ২০১৫ সালের ১১ সেপ্টেম্বর প্রকাশ নাম্বিয়ার পরিচালিত তার দ্য পারফেক্ট গার্ল চলচ্চিত্রটি মুক্তি পায়।
তারা বিশেষ ফিল্মসের সাথে তিনটি চলচ্চিত্রের জন্য চুক্তিবদ্ধ হয়েছিলেন। বিশেষ ফিল্মস এবং টি-সিরিজ দ্বারা প্রযোজিত বিক্রম ভাট পরিচালিত তার প্রথম চলচ্চিত্রটি ছিল লাভ গেমস। ২০২০ সালে, তিনি আবারও ওয়েব ধারাবাহিক মাস্তরাম-এ অভিনয় করেছেন।
প্রারম্ভিক জীবন
তারা গৌতম বেরি (কিরণ খেরের প্রথম স্বামী) এবং অভিনেত্রী নন্দিনী সেনের কন্যা।
পূর্ব সমুদ্র
পূর্ব সমুদ্র (কোরীয়: 동해, রুশ: Японское море, ইংরেজি: East Sea / Sea of Japan, জাপানি: 日本海) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। সুগার্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রণালী ও সুশিমা প্রণালী সাগরটিকে পূর্ব চীন সাগরের সাথে যুক্ত করেছে। পূর্ব সমুদ্র পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।
ঐতিহাসিক পটভূমি
2000  বছরেরও বেশি সময় ধরে   কোরিয়াতে "পূর্ব সমুদ্র " নামটি বিভিন্ন জায়গায় বর্ণিত হয়ে এসেছে, যেমন - " তিন রাজত্বের ইতিহাস ", "রাজা গোআংগেতো-র স্মৃতিস্তম্ভ " , এবং " কোরিয়ার আটটি প্রদেশের মানচিত্র "।
১৬০২ সালে পূর্ব সমুদ্রের জন্য  "জাপানের সমুদ্র " নামটি প্রথম ব্যবহার করেন মাতেও রিচি । জাপান এই বিষয়ে জোর দিয়ে বলেন যে, "জাপানের সমুদ্র " নামটি বেশি প্রচলিত হয় ১৯শের দশকের দিকে যখন দক্ষিণের মানচিত্রে এই নামের ব্যবহার হতে থাকে সম্পূর্ণ ১৯শের দশক ধরে। যদিও,  সেই সময়ের  অনেক জাপানি মানচিত্রে যেমন,  "সরলিকৃত জাপানের মানচিত্র পেরিফেড়ি- ১৮৯০" এবং "নতুন বিশ্ব মানচিত্র- ১৮৪৪" এই সামুদ্রিক অংশকে " "জোসন (কোরিয়া) - এর সমুদ্র " বলে বর্ণনা করা হয়েছে এবং দেখানো হয়েছে যে সেই সময়ে জাপানেও "জাপানের সমুদ্র " নামটি প্রতিষ্ঠিত হয়নি।
১৯শের এবং ২০-র দশকের দিকে জাপানের এশিয়ার ক্ষমতাবান দেশে পরিণত হওয়ার সঙ্গে সঙ্গে বর্তমান মানচিত্রে সঙ্গে অনুরূপ যে মানচিত্র সেই সময়ে তৈরি হয় তাতে কোরিয়ার উপদ্বীপ ও জাপানের দ্বীপপুঞ্জ এর মধ্যবর্তী সামুদ্রিক অংশ "জাপানের সমুদ্র " নামে ব্যপক  ভাবে পরিচিত হয়। " জাপানের সমুদ্র " নামটি পরে আরও প্রচলিত হয় কোরিয়ার জাপানের উপনিবেশ থাকা কালিন যখন কোরিয়ার কোনও সুযোগ ছিল না ।
কোরিয়ার যুদ্ধের শেষে প্রশাসনিক ক্ষমতা গঠনের পরে কোরিয়া অটলভাবে প্রচেষ্টা করে "পূর্ব সমুদ্র " নামের বৈধতা পুনরুদ্ধার করার জন্য।  দৃষ্টান্ত হিসাবে, কোরিয়া ও জাপানের মধ্যে "ফিশারি চুক্তি-১৯৬৫" নিয়ে আলোচনা চলাকালীন তারা সামুদ্রিক অংশের নির্দিষ্ট নামে সহমত না হতে পারায় ঠিক করেন যে দুই দেশে নিজেদের চুক্তিতে নিজেদের নির্ধারিত নাম যা হল কোরিয়ার ক্ষেত্রে "পূর্ব সমুদ্র "এবং জাপানের ক্ষেত্রে "জাপানের সমুদ্র " নামের ব্যবহার করবেন।  কোরিয়ার বেসরকারী সেক্টরও অনবরত বিশ্বের মানচিত্রে "পূর্ব সমুদ্র " নামের প্রতিষ্ঠা করার চেষ্টা করছেন।  কোরিয়ার সরকার ১৯৯১ সালে সংযুক্ত জাতিসংঘের  সম্পূর্ণ সদস্য হওয়ার পরেই , ১৯৯২ সালে সংযুক্ত জাতি সম্মেলনের ভৌগোলিক নামের মানিককরণ ক্ষেত্রে  বিষয়টি উত্থাপন করেন ।
বর্তমান ব্যবহারের জন্য অনুশীলন
“পূর্ব সমুদ্র”  নামটির বৈধতার জন্যে  বাড়তে থাকা বিদেশি সমর্থন
কোরিয়ার বারবার চেষ্টার জন্য নানা দেশ বিদেশের মিডিয়া, মানচিত্রবিদ্ আর প্রকাশকরা “পূর্ব সমুদ্র” এবং “জাপানের সমুদ্র” দুটো নামই ব্যবহার করে।
জাপান ও কোরিয়া দুজনেই গবেষণা করে দেখেছে এমন ধরনের মানচিত্র যেটার দুটো নামই ব্যবহার করা হয়েছে, সেটার ব্যবহার  2.8 %  2000 সাল থেকে বেড়ে 10.8% (18.1% ব্যবসায়িক মানচিত্রের ক্ষেত্রে)  বৃদ্ধি পেয়েছে 2005 সালে  এবং 23.8% হয়েছে 2007 সালে আর 28.7% হয়েছে 2009 সালে।
এই কারণগুলোর জন্য দুটো নামেরই ব্যবহার দেশ বিদেশের নানা স্বীকৃত মানচিত্রকার ও মিডিয়ার জন্য স্থীর গতিতে বেড়ে চলেছে, যেটা ইঙ্গিত করে লোকের বাড়তে থাকা সচেতনতা, উপলদ্ধি “পূর্ব সমুদ্র” নামের বৈধতা বিদেশী সমপ্রদায়ের মধ্যে।
উত্তরা পূর্ব থানা
উত্তরা পূর্ব থানা বাংলাদেশের রাজধানী ঢাকা শহরের উত্তরায় অবস্থিত একটি থানা। এটি উত্তরা উপশহরের ঢাকা-ময়মনসিংহ মহাসড়কের পূর্বদিকে ৪ নং সেক্টরে অবস্থিত।
এই থানা ৩১ মে, ১৯৯৭ সালে প্রতিষ্ঠিত হয়। এর পূর্ববর্তী নাম ছিলো উত্তরা থানা। ২০১২ সালে উত্তরার পশ্চিমাংশে উত্তরা পশ্চিম থানা প্রতিষ্ঠিত করার পর এই থানার নাম বদল করে উত্তরা পূর্ব থানা রাখা হয়।
এই থানা উত্তরার ১, ২, ৪, ৬ ও ৮ নং সেক্টর নিয়ে গঠিত।
কৃত্তিকা
thumb|200px|নীলাম্বরী কৃত্তিকা (Pleiades)
নীলাম্বরী কৃত্তিকা (Pleiades) গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতেন অগ্নি (দিক) বলে আর সিদ্ধান্তজ্যোতিষ-এ এটি কৃত্তিকা নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত।
আকাশে অবস্থান
এ নক্ষত্রের এক-চতুর্থাংশ মেষ রাশিতে আর বাকি তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি ।
ঋগ্বেদীয় ঋষিদের কৃত্তিকা-চিন্তা
পুরো ঋগ্বেদ জুড়েই ছড়িয়ে রয়েছে অগ্নি নামধারী কৃত্তিকার প্রতি অজস্র প্রার্থনা । ঋগ্বেদীয় ঋষিরা পৃথিবীতে সুলভ অগ্নিকেন্দ্রিক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে অগ্নি নামধারী নক্ষত্র কৃত্তিকাকে চেনা যায় । পৃথিবী থেকে খালিচোখে অগ্নিকুণ্ডলীর মত দেখায় তাই ঋষিদের মননে এ অগ্নি বহু নামে অভিহিত । যেমনঃ জীবনশক্তি বিদিত/জ্ঞাত ব'লে মনে হতো তাই এর নাম জাতবেদা, যজ্ঞাহুতি ভক্ষক অগ্নির নাম হুতাশন , যজ্ঞের হবি বাহক বলে বহ্নি , জীবদেহের উত্তাপরূপী অগ্নির নাম তনুনপাৎ , প্রত্যক্ষ অগ্নি নরাশংস (মানব প্রশংসিত) , বনের আগুন দাবানল , বিদ্যুতাগ্নি শম্পাৎ , সমুদ্র-বারিতে প্রজ্বলিত অগ্নি বারবানল বা বড়বা , বনস্পতির দহন শমী , ক্রোধাগ্নির নাম জমদগ্নি , ভানু তথা সূর্যরশ্মির নাম চিত্রভানু । ঋষিরা এর উত্তাপের নাম দিয়েছিল ঊর্জস্বন্ত , এর দীপ্তিকে বলতো ভা , তেজ , তপ ইত্যাদি ।
ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে অগ্নি সম্বোধন ক'রে বলেছেন, "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" ।
শিরিন নাঈম
শিরিন নাঈম (জন্ম: ২৪ এপ্রিল ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
কর্মজীবন
নাঈম ২০১৪ সালে বাংলাদেশ আওয়ামী লীগের প্রার্থী হিসেবে সংরক্ষিত মহিলা আসন থেকে সাংসদ নির্বাচিত হন।
ইউবিকুইটি (সফটওয়্যার)
ইউবিকুইটি বা উইবিকুইটি একটি সরল লিনাক্স ইনস্টলার। উবুন্টু এবং এর ডেরিভেটিভসমূহ ইনস্টলের কাজে এটি ব্যবহার করা হয়। এটি লাইভ সিডি থেকে চালানো হয়। ইউবিকুইটির একটি কিউটি এবং একটি GTK+ ফ্রন্টএন্ড রয়েছে। উবুন্টু ৬.০৬(ডেপার ড্রেক) সংস্করণে সর্বপ্রথম এই সফটওয়্যারটি ব্যবহার করা হয়।
ভি. পি. সজেন্দ্রন
ভিপি সজেন্দ্রন কুন্নাথুনাডু কুন্নাথুনাদু নির্বাচনী এলাকা, এর্নাকুলাম, কেরল থেকে কেরালা বিধানসভার সদস্য ছিলেন তিনি ভারতীয় জাতীয় কংগ্রেসের প্রতিনিধিত্ব করেন।  তিনি ৩১ মে ১৯৬৯ পদ্মনাভন ও জানকীতে জন্মগ্রহণ করেন। তিনি আইন বিষয়ে স্নাতক ডিগ্রি অর্জন করেন। তিনি কেরল প্রদেশ কংগ্রেস কমিটির (কেপিসিসি) কার্যনির্বাহী সদস্য এবং অল ইন্ডিয়া কংগ্রেস কমিটির (এআইসিসি) সদস্য। ২০২১ সালের নির্বাচনে তিনি ২,৩৩৪ ভোটের ব্যবধানে প্রাক্তন কংগ্রেস নেতা অ্যাড. শ্রীনিজান, এলডিএফ প্রার্থীর কাছে হেরে যান
দেবী সাহাই জিন্দাল
দেবী সাহাই জিন্দাল ছিলেন একজন ভারতীয় শিল্পপতি এবং ভারতের একটি নেতৃস্থানীয় ইস্পাত শিল্প গ্রুপ জিন্দাল গ্রুপের প্রতিষ্ঠাতা। হরিয়ানার হিসার জেলার নলওয়া গ্রামে নেত্রমজি এবং চন্দ্রাবলি দেবী জিন্দালের ঘরে জন্মগ্রহণ করেন, দেবী সাহাই, তার ভাই ভাবী চাঁদ জিন্দালের সাথে, একটি ইস্পাত শিল্প কোম্পানি প্রতিষ্ঠা করেছিলেন যা বছরের পর বছর ধরে বেড়েছে এবং এখন ব্যবসায়িক গোষ্ঠী, ডিএসজে গ্রুপ, বিসিজে গ্রুপ, ওপিজে গ্রুপ এবং ডিপিজে গ্রুপ দ্বারা বিভক্ত। ১৯৭১ সালে ভারত সরকার তাকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করেছিল।
ব্যবসার ইতিহাস
জিন্দাল গ্রুপ ১৯৫২ সালে ব্যবসায়িক কার্যক্রম শুরু করে। হালকা ইস্পাত, ইআরডব্লিউ, এবং কালো গ্যালভানাইজ করা ইস্পাত পাইপ এবং টিউব তৈরির প্রথম সেটআপটি হাওড়ায় করেছিল।
সুনামগঞ্জ-২
সুনামগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৫নং আসন।
সীমানা
সুনামগঞ্জ-২ আসনটি সুনামগঞ্জ জেলার দিরাই উপজেলা ও শাল্লা উপজেলা নিয়ে গঠিত।
নির্বাচন
সুরঞ্জিত সেনগুপ্ত ২০১৭ সালের ফেব্রুয়ারিতে মারা যান। উপ-নির্বাচনে তার স্ত্রী জয়া সেনগুপ্ত নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সুরঞ্জিত সেনগুপ্ত বিনা প্রতিদ্বন্দ্বিতায় নির্বাচিত হন।
কৃষ্ণমৃত্তিকা
কৃষ্ণমৃত্তিকা (চেরনোজেম, অর্থ: "কালো মাটি") এক ধরনের উর্বর কালো রঙের মাটি যা প্রচুর পরিমাণে হিউমাস (৪% থেকে ১৬%) এবং উচ্চ মাত্রায় ফসফরিক এসিড, ফসফরাস ও অ্যামোনিয়া ধারণ করে। কৃষ্ণমৃত্তিকা খুব উর্বর এবং এর উচ্চ আর্দ্রতা সংরক্ষণের ক্ষমতা কৃষিক্ষেত্রে উচ্চ ফলনে সহায়ক। কৃষ্ণমৃত্তিকা ওয়ার্ল্ড রেফারেন্স বেইস অফ সয়েল রিসোর্সেস (ডব্লিউআরবি) এর একটি তালিকাভুক্ত মৃত্তিকা শ্রেণি।
বিস্তৃতি ও বর্ণনা
"চেরনোজেম" শব্দটি রাশিয়ান শব্দ "চেরনায়া" (অর্থ: কালো) এবং "জেমলিয়া" (অর্থ: মাটি) থেকে উদ্ভূত। জৈব পদার্থ সমৃদ্ধ হওয়ায় এই মাটির রং কালো। কৃষ্ণমৃত্তিকার উপরের স্তর হিউমাসসমৃদ্ধ, এর নিচের স্তরের মাটিতে রয়েছে ফসফরিক এসিড, অ্যামোনিয়া ও ক্যালসিয়াম আয়ন। এধরনের মাটি খুবই উর্বর, সাধারণত এতে লম্বা স্টেপি ঘাস বেশি জন্মে। ১৮৮৩ সালে ইউরোপীয় রাশিয়ায় লম্বা ঘাসে আচ্ছাদিত প্রান্তর ও বিস্তীর্ণ তৃণভূমিতে রাশিয়ান ভূতাত্ত্বিক ভ্যাসিলে ডুকোচেভ প্রথম কৃষ্ণমৃত্তিকা শনাক্ত করেন।
কৃষ্ণমৃত্তিকা বিশ্বের বিভিন্ন জায়গায় অল্প পরিমাণেও পাওয়া যেতে পারে (উদাহরণস্বরূপ, পোল্যান্ডের ১% অংশে)। এটি উত্তর-পূর্ব চীনের হারবিনের নিকটবর্তী অঞ্চলে দেখা যায়। অস্ট্রেলিয়ায় প্রকৃত কৃষ্ণমৃত্তিকা একমাত্র নিমিটাবেল ও এর আশেপাশের এলাকায় পাওয়া যায়। এখানে কয়েক ধরনের সমৃদ্ধ মৃত্তিকা শ্রেণি রয়েছে।
পূর্বে ইউক্রেনে কৃষ্ণমৃত্তিকা ক্রয়-বিক্রয়ের জন্য কালোবাজারিদের অপতৎপরতা ছিল, সেখানে এটি "চোর্নোজেম" নামে পরিচিত। ১৯৯২ সাল থেকে ইউক্রেনে কৃষিজমি বিক্রি বেআইনি ছিল, তবে সম্প্রতি ২০২০ সালে এই নিষেধাজ্ঞা প্রত্যাহার করা হয়। প্রত্যাহারের আগে ট্রাকের মাধ্যমে কৃষ্ণমৃত্তিকা পরিবহন করা হতো, এরপর তা কালোবাজারে ক্রয়-বিক্রয় করা হতো। খারকিভ ভিত্তিক বেসরকারি সংস্থা "গ্রিন ফ্রন্ট" এর দেওয়া তথ্যমতে, ২০১১ সালে ইউক্রেনে অবৈধভাবে সংগৃহীত কৃষ্ণমৃত্তিকার ব্যবসার মাধ্যমে কালোবাজারে প্রতি বছরে প্রায় ৯০০ মিলিয়ন মার্কিন ডলার অর্জনের লক্ষ্য নির্ধারণ করা হয়।
কানাডা ও যুক্তরাষ্ট্রের মৃত্তিকা শ্রেণিবিন্যাস
কৃষ্ণমৃত্তিকা কানাডিয়ান সিস্টেম অফ সয়েল ক্লাসিফিকেশন এবং ওয়ার্ল্ড রেফারেন্স বেইস ফর সয়েল রিসোর্সেস (ডব্লিউআরবি) এর তালিকাভুক্ত মৃত্তিকা শ্রেণি।
ইতিহাস
কৃষ্ণমৃত্তিকার উৎপত্তি সম্পর্কে বহু তত্ত্ব প্রচলিত রয়েছে। এগুলোর মধ্যে উল্লেখযোগ্য:
পুজেহুন কেন্দ্রীয় মসজিদ
পুজেহুন কেন্দ্রীয় মসজিদ সিয়েরা লিওনের দক্ষিণে পুজেহুন জেলার প্রধান মসজিদ। মসজিদটি পুজেহুন শহরে অবস্থিত। পুজেহুন কেন্দ্রীয় মসজিদের প্রধান ইমাম হলেন শেখ আলহাজী আহমেদ জাল্লোহ। মসজিদটি বিভিন্ন ইসলামী সাংস্কৃতিক অনুষ্ঠানের পীঠস্থানও বটে।
আলজেরিয়ার মসজিদের তালিকা
এটি আলজেরিয়ার মসজিদগুলির একটি তালিকা। ২০০৬ সালে ধর্ম বিষয়ক ও ত্রান মন্ত্রানালয়ের মতে, পুরো আলজেরিয়ায় প্রায় ১৫০০ মসজিদ রয়েছে যার মধ্যে ৪৫০ টি রাজধানী আলজিয়ার্সে। যার মধ্যে ৯০ ভাগ আলজেরিয়া স্বাধীনতার পরে ১৯৬২ সালে নির্মিত হয়েছিল।
দূর্গাপুর ইউনিয়ন, কাপাসিয়া
দূর্গাপুর ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন
আল-ফিরদৌস মসজিদ
আল-ফিরদৌস মসজিদ (Masjid Al-Firdaus) সিঙ্গাপুরের চোয়া চু কাং -এর একটি মসজিদ। ওল্ড চোয়া চু কাং রোডের কাছে জালান ইবাদাতের পশ্চিমে অবস্থিত এই মসজিদটি ১৯৬২ সালে নির্মিত হয়েছিল। ১৯৯৯ সালে, মসজিদটি পুনর্নির্মাণ করা হয়েছিল।
ফিয়ার অ্যান্ড ডিজায়ার
ফিয়ার অ্যান্ড ডিজায়ার ১৯৫২ সালের মার্কিন যুদ্ধবিরোধী চলচ্চিত্র। এটি প্রযোজনা, সম্পাদনা এবং পরিচালনা করেছেন স্ট্যানলি কুবরিক। যেখানে এটির কাহিনী লিখেছেন হাওয়ার্ড স্যাকলার। মাত্র পনের জনের একটি প্রযোজনা দল নিয়ে নির্মিত চলচ্চিত্রটি ছিল কুব্রিকের পরিচালনায় অভিষেক। যদিও চলচ্চিত্রটি কোনো নির্দিষ্ট যুদ্ধের বিষয়ে নয়, এটি কোরিয় যুদ্ধের সময় নির্মিত এবং মুক্তি দেওয়া হয়েছিল। চলচ্চিত্রটিতে অভিনয়ে ছিলেন ফ্রাঙ্ক সিলভেরা, পল মাজুরস্কি, কেনেথ হার্প, স্টিভ কোইট, ভার্জিনিয়া লেইথ প্রমুখ।
চিকনাগুল ইউনিয়ন
চিকনাগুল ইউনিয়ন বাংলাদেশের সিলেট জেলার জৈন্তাপুর উপজেলার একটি ইউনিয়ন।
অবস্থান ও সীমানা
পূর্বে গোলাপগঞ্জ, পশ্চিমে ফতেহপুর ইউনিয়ন, উত্তরে ফতেহপুর ইউনিয়ন, জৈন্তাপুর, দক্ষিণে সিলেট সদর।
আয়তন ও জনসংখ্যা
আয়তন : ৩২.১৯ কিলোমিটার। জনসংখ্যা : মোট ২৩,৫৫০ জন।
শিক্ষা
শিক্ষার হার : ৬৫%।
শিক্ষা প্রতিষ্ঠান
দর্শনীয় স্থান
১. খান চা বাগান
২. অক্সি ব্রিজ
৩. দুলভ বিল
৪. হাবিব নগর চা বাগান
৫. খান বাংলো
জনপ্রতিনিধি
বর্তমান চেয়ারম্যান- মোঃ কামরুজ্জামান চৌধুরী
বাপুসাহেব পারুলেকর
বাপুসাহেব পারুলেকর (জন্ম: ২ জুলাই ১৯২৯, বান্দ্রা, বোম্বে) ভারতের ৬ষ্ঠ এবং ৭ম লোকসভা সদস্য ছিলেন। তাঁর আসল নাম চন্দ্রকান্ত পারুলেকর, তবে তিনি সম্মানজনক 'বাপুসাহেব' দ্বারা বেশি পরিচিত ছিলেন। তিনি ১৯৭৭ ও ১৯৮০ সালের নির্বাচনে জয়ী হয়ে মহারাষ্ট্রের রত্নগিরি আসনের প্রতিনিধিত্ব করেছিলেন। তিনি ১৯৭৭ সাল পর্যন্ত জনতা সংঘের সদস্য ছিলেন, তারপর এটি জনতা পার্টির সাথে মিশে যায়।
কর্ডোবা আমিরাত
কর্ডোবা আমিরাত (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।
ইতিহাস
৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।
৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন। তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।
পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।
৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষণা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।
দ্রোণাচার্য
দ্রোণ (द्रोण), এছাড়াও দ্রোণাচার্য (द्रोणाचार्य) নামে পরিচিত, হলেন মহাকাব্য মহাভারতে বর্ণিত অন্যতম প্রধান ব্যক্তিত্ব।
মহাকাব্যে বর্ণিত হয়েছে, তিনি হলেন কৌরব এবং পাণ্ডবদের রাজ অস্ত্রগুরু। তিনি হস্তিনাপুরের রাজার মুখ্য উপদেষ্টা এবং অন্যতম শ্রেষ্ঠ মহাযোদ্ধাও বটে। আরো উল্লেখিত হয়েছে, তিনি অসুরদের গুরু শুক্রাচার্যের এবং মহাবলীর বন্ধু। তিনি ঋষি ভরদ্বাজের পুত্র এবং ঋষি অগ্নিরসের বংশজ। এই অস্ত্রগুরু মহাভারতের যুগের আধুনিক সামরিক কলাকৌশল, ব্যুহ রচনা, দিব্যাস্ত্র প্রভৃতিতে খুবই দক্ষ ছিলেন। তিনি ভয়ংকর দিব্যাস্ত্র ব্রহ্মাস্ত্রের ব্যবহারও জানতেন। কুরুক্ষেত্র যুদ্ধে তিনি একাদশ দিন থেকে পঞ্চদশ দিন পর্যন্ত কৌরব সেনাবাহিনীর দ্বিতীয় সেনাপতি হিসেবে যুদ্ধ করেন। আচার্যবর যুদ্ধের ১১শ দিনে, ১২শ দিনে, ১৪শ দিনে ও ১৪শ রাত্রিতে মোট ৪ বার মহারাজ যুধিষ্ঠিরকে বন্দি করতে চেয়েছিলেন এবং প্রতিবারই ব্যর্থ হন। কুরুক্ষেত্র যুদ্ধের পঞ্চদশ দিনে, তিনি যখন যুদ্ধক্ষেত্রে সমাধিমগ্ন ছিলেন তখন পাণ্ডব সেনাপতি ধৃষ্টদ্যুম্ন, তাঁকে বধ করেন।  বলা হয়ে থাকে,  দ্রোণ হলেন দেবগুরু বৃহস্পতির অবতার। তিনি একাধারে পাণ্ডবদের, কৌরবদের, ধৃষ্টদ্যুম্ন, জয়দ্রথ এবং নিজপুত্র অশ্বত্থামার গুরু।
জন্ম
একদা মহর্ষি ভরদ্বাজ গঙ্গায় স্নানের সময় অপ্সরা ঘৃতাচী কে দেখে উত্তেজিত ও কামার্ত হন এবং তাঁর বীর্যপাত হয়। তিনি সেই বীর্য এক কলসে সংরক্ষণ করেন। সেই কলস থেকে দ্রোণের জন্ম হয়।
বিয়ে
দ্রোণ শরদ্বানের কন্যা এবং কৃপাচার্য এর ভগিনী কৃপী কে বিয়ে করেন। অশ্বত্থামা নামে তাঁদের এক পুত্র জন্মায়।
কুরুক্ষেত্র যুদ্ধ
কুরুক্ষেত্র যুদ্ধে দ্রোণ কৌরব পক্ষে যুদ্ধ করেন। ভীষ্ম এর শরশয্যা গ্রহণের পর তিনি কৌরবপক্ষের সেনাপতির দায়িত্ব পালন করেন। তিনি ৫ দিন কৌরবপক্ষের সেনাপতি ছিলেন।
মৃত্যু
দ্রোণাচার্য যুদ্ধে অপরাজেয় হয়ে উঠলে তাঁকে আটকাতে কৃষ্ণ পাণ্ডবদের বুদ্ধি দেন অশ্বত্থামা এর মিথ্যা মৃত্যুসংবাদ দ্রোণের নিকট প্রচার করতে। বাস্তবে অশ্বত্থামা অমর ছিলেন। দ্রোণ প্রথমে এই সংবাদ বিশ্বাস করেন নি। কিন্তু চির সত্যবাদী যুধিষ্ঠির কৌশলে বললেন, "অশ্বত্থামা হত, (ইতি গজঃ)"।'অশ্বত্থামা হত'-এ কথা বললেন জোরে, দ্রোণ সেটাই শুনতে পেলেন। 'ইতি গজ' বললেন খুব মৃদু স্বরে,দ্রোণাচার্য সেটা শুনতে পেলেন না।পুত্রের মৃত্যুসংবাদ  শ্রবণ করে দ্রোণ পুত্রশোকে কাতর হয়ে অস্ত্রত্যাগ করেন। অশ্বত্থামা নামক একটি হাতিকে বধ করেন ভীম। যুধিষ্ঠির সেই সংবাদ অর্ধসত্য রূপে বিবৃত করেছিলেন। সেই সময় দ্রুপদ রাজার পুত্র ধৃষ্টদ্যুম্ন দ্রোণের শিরশ্ছেদ করেন।
আই. সি. বালাকৃষ্ণান
আই সি বালাকৃষ্ণান ১৩তম কেরল বিধানসভার সদস্য। তিনি সুলতান বাথেরি নির্বাচনী এলাকা থেকে নির্বাচিত হয়ে ভারতীয় জাতীয় কংগ্রেস দলের প্রতিনিধিত্ব করেন।
রাজনৈতিক জীবন
জিএইচএসএস ভালাদে পড়ার সময় তিনি কেএসইউর নেতা হিসাবে তার রাজনৈতিক জীবন শুরু করেন। তিনি থাভিঞ্জল গ্রাম পঞ্চায়েত এবং ওয়ানাদ জেলা পঞ্চায়েতের সদস্য ছিলেন। তিনি ভারতীয় যুব কংগ্রেস ওয়ানাদের জেলা সভাপতি ছিলেন। এখন, তিনি যুব কংগ্রেস, ওয়ানাদের জেলা সভাপতি।
ব্যক্তিগত জীবন
তিনি ১৯৭৫ সালে ভালাদে চান্দু এবং মীনাক্ষীর পুত্র হিসাবে জন্মগ্রহণ করেন। তিনি লক্ষ্মীকে বিয়ে করেছেন এবং তার তিন কন্যা রয়েছে।
ঠোঁট মেলানো
ঠোঁট মেলানো (ঠোঁটের ছন্দসমতার সংক্ষিপ্ত) বলতে পূর্বরেকর্ডকৃত গাওয়া বা কণ্ঠস্বরের সাথে সরাসরি পরিবেশনায় সাউন্ড রিইনফোর্সমেন্ট পদ্ধতির মাধ্যমে বা টেলিভিশন, কম্পিউটার, চলচ্চিত্র বক্তা বা অন্যান্য ক্ষেত্রে সাধারণত অডিও আউটপুটের মাধ্যমে ঠোঁটের নড়াচড়া মিল রাখার একটি প্রযুক্তিগত পরিভাষা। শব্দটি সরাসরি পরিবেশনা এবং অডিওভিজুয়াল রেকর্ডিংয়ের প্রসঙ্গে বিভিন্ন কৌশল এবং প্রক্রিয়াগুলির যে কোনও একটিকে উল্লেখ করতে পারে।
চলচ্চিত্র প্রযোজনায়, ঠোঁট-মেলানো প্রায়শই প্রযোজনা-পরবর্তী পর্বের অংশ। বিদেশী ভাষার চলচ্চিত্রের ভাষান্তর এবং অ্যানিমেটেড চরিত্রগুলি পরিচালনা, উভয়ই ক্ষেত্রেই ঠোঁট-মেলানোর প্রয়োজন পড়ে। অনেক ভিডিও গেমে নিমজ্জনজনক পরিবেশ তৈরি করতে ঠোঁট-মেলানো সাউন্ড ফাইলগুলির ব্যাপক ব্যবহার করে যাতে পর্দায় চরিত্রগুলি সরাসরি কথা বলছে বলে মনে হয়। সঙ্গীত শিল্পে, গানের সঙ্গীত ভিডিও, টেলিভিশন এবং চলচ্চিত্রের উপস্থিতি এবং কিছু সরাসরি পরিবেশনার জন্য ঠোঁট-মেলানোর প্রচলন রয়েছে। কনসার্টে সঙ্গীতশিল্পীদের ঠোঁট-মেলানো পরিবেশনে অংশ নেওয়া ভক্তদের কাছে বিতর্কিত হতে পারে যারা সাধারণত সরাসরি পরিবেশনা দেখার আশা করেন।
টর
টর (Tor: The Onion Router) হলো ব্যক্তিগত গোপনীয়তা রক্ষার্থে পরিচয় গোপন করার কাজে ব্যবহৃত এক প্রকারের রাউটিং সফটওয়ার। এটি ওনিয়ন বা পিঁয়াজীয় রাউটিং পদ্ধতির দ্বিতীয় পর্যায়ের সিস্টেম।
টর তৈরি করা হয় প্রথমে মার্কিন যুক্তরাষ্ট্রের নৌবাহিনীর গবেষণাগারে। পরবর্তিতে ২০০৪ সালে এটি ইলেকট্রনিক ফ্রন্টিয়ার ফাউন্ডেশন (ইএফএফ) এর প্রকল্পে পরিণত হয়। ইএফএফ নভেম্বর ২০০৫ পর্যন্ত টরের আর্থিক পৃষ্ঠপোষকতা করে, এবং এখনও টর প্রজেক্টের জন্য ওয়েব হোস্টিং প্রদান করে থাকে।
অন্যান্য দ্রুতগতির পরিচয় গোপনকারী নেটওয়ার্কের মতো টরও ট্রাফিক অ্যানালাইসিস আক্রমণের সম্মুখীন হতে পারে, যদি কোনো পর্যবেক্ষক কোনো সংযোগের দুই প্রান্তের তথ্য আদানপ্রদান দেখতে পারেন।.
দীন শরৎ
দীন শরৎ (১৮৮৭-১৯৪১) নেত্রকোনা জেলার বাউল গায়ক ও গীতিকার ও সুরকার, যার পুরো নাম ছিলো ‘শরৎচন্দ্র দেবনাথ’, আবার কোথাও ‘শরৎচন্দ্র নাথ’, আবার কারো মতে ‘শরৎচন্দ্র দাস’ জানা গেলেও তিনি সবার কাছে ‘অন্ধ কবি দীন শরৎ’ নামে বেশি পরিচিত ছিলেন।
জন্ম ও কর্মজীবন
দীন শরৎ চন্দ্র নাথ নেত্রকোণা জেলার কেন্দুয়া উপজেলাধীন সাজিউড়া গ্রামে সাধারণ নাথ পরিবারে ১৮৮৭ খ্রিষ্টাব্দে জন্মগ্রহণ করেন। তার পিতা নাম কুটীশ্বর নাথ। তিনি ছিলেন একজন তাঁর পিতা কুটীশ্বর নাথ ছিলেন একজন খ্যাতিমান বাউল শিল্পী ও সাধারণ কৃষক। শরৎ চন্দ্র নাথ যখন মাতৃগর্ভে তখন তার বাবা কুটীশ্বর নাথ অজানা রোগে মুত্যু বরণ করেন। তাই শরৎ চন্দ্র নাথ জন্মের পর থেকে যেমন ছায়াহীন ছিলেন তেমনি পিতা-মাতার ¯েœহ-মমতা থেকেও মায়াহীন ছিলেন। পরিবারের কেউ হয়তো দায়িত্ববোধের ভেতর থেকে গৌরী আশ্রমের হাওলা করেছিলেন তাকে। যে সময়ে একটা প্রান্তিক ছেলে মুক্ত বিহঙ্গের মত উড়েঘুরে সে সময়ে শরৎ চন্দ্র নাথ ছিলেন সিদ্ধগুরুর ধর্মগড়ে । তাই গুরু সচ্চিদানন্দ শ্রীশ্রীমৎ ভারত ব্রহ্মচারীর শিষ্যত্ব গ্রহণ করে ঠাঁই নিলেন দীন শব্দের আকরে। গুরুবিদ্যায় অন্তসার বালকটি ভাবের সুরা পান করে পৌরষত্বের অধিকারী হলে সুর আর কথার পরিপক্বতার বাকি থাকে কই। গুরুবিদ্যাও অক্ষরজ্ঞানের উপরে ছিল বিধায় স্বহস্তে ওঠেছিল কাগজ কলমের ছাঁক-জালি। যৌবনের ঔজ্জ¦লতায় আহরিত সূধা যেন ফিনকি দিয়ে ওঠেছিল তার চারা বপন বীজতলায়। আর জ্ঞানগুরু তার নিষ্ঠাতেই বিনিময় করেছিলেন তাছাওফের ঐশ্বরিক আলো।
দীন শরৎ অন্ধ ছিলেন না, তার অনেক প্রমাণ নিয়েছেন সজলকান্তি সরকার। যারা দীন শরৎকে সাক্ষাতে পেয়েছিলেন, সজলকান্তি সরকার পেয়েছেন তাদের সাক্ষাত। তিনি এই প্রমাণকে আরও দৃঢ় করেছেন কয়েকটি ভিডিও ফোটেজের মাধ্যমে। যে বা যারা প্রত্যক্ষ বা পরোক্ষদর্শী ছিলেন তাদের চ্যালেঞ্জিং কতটা শক্ত তা ফোটেজটি দেখলে অনুমিত হয়। কারণ তিনি দীন শরৎ’র কিঞ্চিৎ জীবন কথা হলেও সঠিকভাবে তুলে এনছেন। তার মাধ্যমে দীন শরৎ’র প্রায় পুরোপরি গানও ওঠে এসেছে উল্লেখিত গ্রন্থে।
দীন শরৎ’র বাউল গান ও এসলাম সঙ্গীতে রচিত প্রত্যেকটি গান গুরুধারা ও শিষ্যধারা সংবলিত দুটি গ্রন্থ। বিশেষ করে তার রচিত এসলাম সঙ্গীতে অসাম্প্রদায়িকতার পরিচয় ফোটে ওঠেছে। গান রচনায় তিনি কখনো অবুঝ শিষ্য হয়ে কোমল হৃদয়ের আরতি পেশ করেছেন গুরুর নিকট আবার কখনো বিজ্ঞ গুরুর পরিচয় দিয়ে শিষ্যের মনোবাসনা পূরণ করে দিয়েছেন। বাউল গান রচনায় এ যেন নতুন কোন ধারার প্রবর্তন সৃষ্টি করেছেন দীন শরৎ। দীন শরৎ ১৯৪১ খ্রিষ্টাব্দে ইহলোক ত্যাগ করেন।
মার্কিন রাষ্ট্রপতি নির্বাচন, ২০০৮
thumb|right|150px|বিজয়ী বারাক ওবামা। ডেমোক্র্যাটিক পার্টির হয়ে লড়েছেন। যুক্তরাষ্ট্রের প্রথম আফ্রিকান-অ্যামেরিকান প্রেসিডেন্ট thumb|right|150px|পরাজিত জন ম্যাকেইন। রিপাবলিকান পার্টির পক্ষে লড়েছেন। নির্বাচিত হলে যুক্তরাষ্ট্রের প্রবীণতম ফার্স্ট-টার্ম প্রেসিডেন্ট হতেন প্রতি ৪ বছর পরপর নভেম্বর মাসের প্রথম মঙ্গলবার মার্কিন যুক্তরাষ্ট্রে প্রেসিডেন্ট নির্বাচন অনুষ্ঠিত হয়। ২০০৮ সালে নভেম্বর মাসের প্রথম মঙ্গলবার ছিলো ৪ঠা নভেম্বর। এই দিনই ২০০৮ সালের নির্বাচন অনুষ্ঠিত হয়। এটা ছিলো মার্কিন যুক্তরাষ্ট্রের ৫৬তম প্রেসিডেন্ট ও ভাইস-প্রেসিডেন্ট নির্বাচন অনুষ্ঠান।
এই নির্বাচনে রিপাবলিকান পার্টির পক্ষ থেকে মনোনয়ন পান অ্যারিজোনা অঙ্গরাজ্যের সিনেটর জন ম্যাকেইন। আর ডেমোক্র্যাটিক পার্টি থেকে প্রেসিডেন্ট পদে প্রতিদ্বন্দ্বিতা করেন ইলিনয় থেকে নির্বাচিত সিনেটর বারাক ওবামা। লিবারেশন পার্টি প্রাক্তন কংগ্রেসম্যান বব বার-কে মনোনয়ন দেয়, কনস্টিটিউশন পার্টি থেকে মনোনয়ন পায় রেডিও টক শো'র উপস্থাপক চাক বল্ডউইন এবং গ্রিন পার্ট থেকে প্রসিডেন্ট পদে প্রতিদ্বন্দ্বিতা করে কংগ্রেস সদস্য সিনথিয়া ম্যাকিনি। রাল্‌ফ ন্যাডার গ্রিন পার্টির মনোনয়ন লাভের চেষ্টা করেছিলেন, ব্যর্থ হয়ে স্বাধীন প্রার্থী হিসেবে প্রতিদ্বন্দ্বিতা করেন।
এই নির্বাচনে বারাক ওবামা ২৭০ এর বেশি ইলেক্টোরাল ভোট অর্জনের মাধ্যমে জয়লাভ করেন। তিনিই মার্কিন যুক্তরাষ্ট্রের প্রথম আফ্রিকান-অ্যামেরিকান প্রেসিডেন্ট।
এই নির্বাচনে অনেক কিছু প্রথম ঘটেছে। এই প্রথম দুজন বর্তমান সিনেটর একে অন্যের বিরুদ্ধে লড়েছেন। এবারই প্রথম কোন আফ্রিকান-মার্কিন প্রার্থী প্রধান রাজনৈতিক দলের পক্ষে প্রতিদ্বন্দ্বিতা করেছেন। পাশাপাশি এর আগে কোন নারী প্রধান রাজনৈতিক দলগুলোর পক্ষে ভাইস-প্রেসিডেন্ট পদে প্রতিদ্বন্দ্বিতা করেনি। এবার সারাহ প্যালিন রিপাবলিকান পার্টির পক্ষে ভাইস-প্রেসিডেন্ট পদে প্রতিদ্বন্দ্বিতা করেছেন। জন ম্যাকেইন নির্বাচিত হলে তিনিই হতেন মার্কিন যুক্তরাষ্ট্রের প্রবীণতম ফার্স্ট-টার্ম প্রেসিডেন্ট। সিনেটর জোসেফ বাইডেন প্রথম রোমান ক্যাথলিক যিনি ভাইস-প্রেসিডেন্ট পদে নির্বাচিত হলেন।
৩৩টি অঙ্গরাজ্যে একইসাথে সিনেট নির্বাচন চলেছে। আর সবগুলো অঙ্গরাজ্যেই একইসাথে হাউজ অফ রিপ্রেজেন্টিটিভ নির্বাচন চলেছে। তাই সিনেট, হাউজ আর প্রেসিডেন্ট নির্বাচন এবার প্রায় একসাথেই চলেছে। পাশাপাশি ১১টি অঙ্গরাজ্যে একইসাথে গাবারন্যাশনাল নির্বাচন চলেছে। ২০০৪ সালে বিভিন্ন অঙ্গরাজ্যের ইলেক্টোরাল ভোট নির্ধারিত হয়েছিল ২০০০ সালের আদমশুমারি অনুসারে। এবারও সেভাবে ইলেক্টোরাল ভোট নির্ধারিত হয়েছে। অঙ্গরাজ্যের প্রতিটি ডিস্ট্রিক্টের জন্য একটি করে ইলেক্টোরাল ভোট নির্ধারণ করা হয়, আর বাকি দুইটি ভোট বরাদ্দ করা হয় সে অঙ্গরাজ্য থেকে মার্কিন সিনেটে কর্মরত দুজন সিনেটরের জন্য। অবশ্য ২৩তম সংশোধনের মাধ্যমে ওয়াশিংটন ডিসি-তে সিনেটরদের জন্য ৩টি ইলেক্টোরাল ভোট নির্ধারণ করা হয়েছে।
বহিঃসংযোগ
thumb|right|350px|বিভিন্ন অঙ্গরাজ্যে বিভিন্ন দলের অবস্থা। নীল মানে ডেমোক্র্যাটরা জিতেছে, আর লাল মানে রিপাবলিকানরা জিতেছে। ধূসর মানে এখনও ফলাফল ঘোষিত হয়নি। মাঝের সংখ্যা দ্বারা সে অঙ্গরাজ্যে ইলেক্টোরাল ভোটের সংখ্যা নির্দেশ করা হচ্ছে।
আবদীন মসজিদ
আবদীন মসজিদ (مسجد عابدين) হল পূর্ব জেরুজালেমের ওয়াদি আল-জোজ এলাকার প্রধান মসজিদ। এটি ১৯৩৯ সালে ভাই আবদেল মুহসিন ও ওমর আবদীন দ্বারা নির্মিত।
মালুর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১০ মিটার (২৯৮৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালুর শহরের জনসংখ্যা হল ২৭,৭৯১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে মালুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ইউভাল নোয়াহ হারারি
ইউভাল নোয়াহ হারারি (יובל נח הררי; জন্ম ২৪শে ফেব্রুয়ারি, ১৯৭৬) ইসরায়েলি পাবলিক বুদ্ধিজীবী, ইতিহাসবিদ এবং হিব্রু বিশ্ববিদ্যালয়, জেরুজালেমের ইতিহাস বিভাগের পূর্ণকালীন অধ্যাপক। তিনি আন্তর্জাতিকভাবে বহুলবিক্রিত বই স্যাপিয়েন্স: অ্যা ব্রিফ হিস্ট্রি অব হিউমানকাইন্ড (২০১৪), হোমো ডিউস: আ ব্রিফ হিস্ট্রি অব টুমোরো (২০১৬) এবং টুয়েন্টিওয়ান লেসন্স ফর দ্য টুয়েন্টিফাস্ট সেঞ্চুরি (২০১৮) বইগুলির লেখক। তার লেখার বিষয়বস্তু স্বাধীন ইচ্ছা, চেতনা, বুদ্ধিমত্তা, সুখ এবং যন্ত্রণা।
হারারি প্রায় ৭০,০০০ বছর পূর্বে ঘটে যাওয়া "জ্ঞানীয় বিপ্লব" সম্পর্কে লিখেছেন, যখন হোমো স্যাপিয়েন্সরা প্রতিদ্বন্দ্বী নিয়ানডার্থাল এবং হোমো প্রজাতির অন্যান্য প্রজাতিকে স্থানচ্যুত করেছিল, ভাষা দক্ষতা এবং কাঠামোগত সমাজ উন্নতির মাধ্যমে এবং শীর্ষ শিকারী হিসেবে ঊর্ধ্বোত্থিত হয়েছিলো, কৃষি বিপ্লবের দ্বারা সহায়তাকারী এবং সম্প্রতি বৈজ্ঞানিক পদ্ধতি ও যৌক্তিকতা দ্বারা ত্বরান্বিত যা মানুষের তাদের পরিবেশের উপর দক্ষতার কাছাকাছি পৌঁছানোর অনুমতি দিয়েছে। তার বইগুলি আরো সতর্কীকরণমূলক এবং ভবিষ্যতের জৈবপ্রযুক্তিগত বিশ্বের সম্ভাব্য পরিণতিগুলিও পরীক্ষা করে যেখানে বুদ্ধিমান জৈবিক জীবগুলি তাদের নিজস্ব সৃষ্টি দ্বারা অতিক্রম করে; তিনি বলেছেন, "হোমো সেপিয়েন্স হিসেবে আমরা যাদের জানি তারা এক শতাব্দীর মধ্যেই অদৃশ্য হয়ে যাবে।"
কিটসুর টোলদত হা-ইনোশুট গ্রন্থে, হারারি হোমো স্যাপিয়েন্সের বিবর্তনীয় উত্থান থেকে ২১ শতকের রাজনৈতিক ও প্রযুক্তিগত বিপ্লব পর্যন্ত মানব ইতিহাস জরিপ করেছেন। বইটি একটি স্নাতক বিশ্ব ইতিহাস শ্রেণীতে তার বক্তৃতার উপর ভিত্তি করে রচিত।
প্রারম্ভিক জীবন
হারারি ১৯৭৬ সালের ২৪শে ফেব্রুয়ারিতে ইসরায়েলের কিরিয়াত আতায় জন্মগ্রহণ করেন এবং ইসরায়েলে লেবানীয় ও পূর্ব ইউরোপীয় ভিত্তি হাইফা, একটি ধর্মনিরপেক্ষ ইহুদি পরিবারে বেড়ে ওঠেন। তার পরিবার লেবানন এবং পূর্ব ইউরোপীয় একটি ধর্মনিরপেক্ষ ইহুদি পরিবার ছিল। তার বাবা একজন রাষ্ট্র নিযুক্ত অস্ত্র প্রকৌশলী এবং তার মা একজন অফিস প্রশাসক ছিলেন। হারারি তিন বছর বয়সে পড়তে শিখিছিলেন। আট বছর বয়স থেকে তিনি হাইফার লিও বেক শিক্ষা কেন্দ্রে বুদ্ধিবৃত্তিকভাবে প্রতিভাধর শিশুদের জন্য একটি ক্লাসে অধ্যয়ন করেছিলেন। তিনি আতুদা প্রোগ্রামের অংশ হিসাবে বিশ্ববিদ্যালয় অধ্যয়ন করার জন্য 	ইসরায়েল প্রতিরক্ষা বাহিনীতে বাধ্যতামূলক সামরিক পরিষেবা পিছিয়ে দেন কিন্তু পরে স্বাস্থ্য সমস্যার কারণে তার পড়াশোনার পরে তার সামরিক পরিষেবা সম্পন্ন করা থেকে অব্যাহতি পান। তিনি ১৭ বছর বয়সে হিব্রু বিশ্ববিদ্যালয়, জেরুজালেমে ইতিহাস এবং আন্তর্জাতিক সম্পর্ক বিষয়ে অধ্যয়ন শুরু করেন।
শিক্ষা জীবন
হারারি প্রথমে জেরুজালেমের হিব্রু বিশ্ববিদ্যালয়ে ১৯৯৩ থেকে ১৯৯৮ সাল পর্যন্ত তার গবেষণায় মধ্যযুগীয় ইতিহাস এবং সামরিক ইতিহাস বিষয়ে লেখাপড়া করেন। ২০০২ সালে স্টিভেন গানের তত্ত্বাবধানে অক্সফোর্ডের জিসাস কলেজে থেকে তিনি তার ডি.ফিল ডিগ্রি অর্জন করেন। ২০০৩ থেকে ২০০৫ সাল পর্যন্ত, তিনি ইয়াদ হানাদিভ ফেলো হিসাবে ইতিহাসে পোস্টডক্টরাল গবেষণা চালিয়েছিলেন। অক্সফোর্ডে থাকাকালীন, হারারি প্রথম জ্যারেড ডায়মন্ডের লেখার মুখোমুখি হন, যাকে তিনি তার নিজের লেখার প্রভাব বলে স্বীকার করেছেন। একটি বার্গগ্রুয়েন ইনস্টিটিউট সেলুনে, হারারি বলেছিলেন যে ডায়মন্ডের বন্দুক, জীবাণু এবং ইস্পাত (১৯৯৭) তার শিক্ষাজীবনে এক ধরনের এপিফেনি ছিল, এবং তিনি বুঝতে পেরেছিলেন যে এ ধরনের বই তিনিও লিখতে পারেন। এছাড়াও হারারি অনলাইনে বিনামূল্যে ইংরেজিতে মানবজাতির সংক্ষিপ্ত ইতিহাস শীর্ষক কোর্স প্রদান করে থাকেন।
সাহিত্য কর্মজীবন
হারারি বহুসংখ্যক বই এবং নিবন্ধ প্রকাশ করেছেন, যার মধ্যে রয়েছে স্পেশাল অপারেশন্স ইন দ্য এজ অব শিভার্লি, ১১০০–১৫৫০; দ্য আলটিমেট এক্সপেরিয়েন্স: ব্যাটেলফিল্ড রিভালেশন্স অ্যান্ড দ্য মেকিং অব মর্ডান ওয়ার কালচার, ১৪৫০–২০০০; দ্য কনসেপ্ট অব "ডিসিসিভ ব্যাটেলস" ইন ওয়ার্ল্ড হিস্ট্রি; এবং আর্মচেয়ার, কফি অ্যান্ড অথরিটি: আই-উইটনেসেস অ্যান্ড ফ্লেশ-উইটনেসেস স্পিক অ্যাবাউট ওয়ার, ১১০০–২০০০। বর্তমানে তিনি বিশ্ব ইতিহাস এবং ম্যাক্রো-ঐতিহাসিক প্রক্রিয়ায় একজন বিশেষজ্ঞ।
তার বই কিটসুর টোলদত হা-ইনোশুট মূলত হিব্রু ভাষায় ২০১১ সালে প্রকাশিত হয়েছিল, একটি স্নাতক বিশ্ব ইতিহাস ক্লাসের ২০টি বক্তৃতার উপর ভিত্তি করে। ২০১৪ সালে ইংরেজিতে প্রকাশের পর বইটি আরো প্রায় ৪৫টি ভাষায় অনুবাদ করা হয়েছে। বইটি প্রস্তর যুগে হোমো স্যাপিয়েন্সের বিবর্তন থেকে শুরু করে ২১ শতকের রাজনৈতিক ও প্রযুক্তিগত বিপ্লব পর্যন্ত মানব ইতিহাসের সমগ্র দৈর্ঘ্য জরিপ করে। হিব্রু সংস্করণটি ইসরায়েলে বেস্টসেলার হয়েছিল এবং সাধারণ জনগণের মধ্যে অনেক আগ্রহ সৃষ্টি করে, হারারিকে একজন সেলিব্রিটিতে পরিণত করে। জোসেফ ড্রু লিখেছেন যে "সেপিয়েন্স তুলনামূলক সভ্যতার শিক্ষার্থীদের জন্য একটি বিস্তৃত এবং চিন্তা-প্ররোচনামূলক ভূমিকা প্রদান করে," এটিকে একটি কাজ হিসাবে বিবেচনা করে যা "সামাজিক বিজ্ঞানের গুরুত্ব এবং বিস্তৃত বিস্তৃতি তুলে ধরে।"
হারারির পরবর্তী বই, হোমো ডিউস: আ ব্রিফ হিস্ট্রি অব টুমোরো, ২০১৬ সালে প্রকাশিত হয়েছিল, যেখানে হোমো সেপিয়েন্সের ভবিষ্যতের সম্ভাবনাগুলি লুতা ধরা হয়েছে। বইটির রূপরেখা দেখায় যে, ভবিষ্যতে মানবতা- সুখ, অমরত্ব এবং ঈশ্বরের মতো ক্ষমতা অর্জনের জন্য উল্লেখযোগ্য প্রচেষ্টা চালাতে পারে। অতীত এবং বর্তমানের উপর ভিত্তি করে ভবিষ্যতে হোমো সেপিয়েন্সদের জন্য এই উচ্চাকাঙ্ক্ষা প্রকাশের কথা বিভিন্ন উপায়ে বইটিতে খোলাখুলিভাবে আলচনা করা হয়। ভবিষ্যতের জন্য বিভিন্ন সম্ভাবনার মধ্যে, হারারি এমন একটি দর্শন বা মানসিকতার জন্য নথিবাদ শব্দটি তৈরি করেছেন যা বৃহত ডেটার আরাধনা করে। দ্য নিউ ইয়র্ক টাইমস বুক রিভিউতে সিদ্ধার্থ মুখার্জি তার এক লেখায় বলেছিলেন যে, যদিও বইটি "আমাকে সম্পূর্ণভাবে বিশ্বাস করাতে ব্যর্থ হয়েছে", তিনি এটিকে "যারা ভবিষ্যতের কথা চিন্তা করেন তাদের জন্য অপরিহার্য পাঠ" বলে মনে করেন।
তার সর্বশেষ বই, টুয়েন্টিওয়ান লেসন্স ফর দ্য টুয়েন্টিফাস্ট সেঞ্চুরি, ২০১৮ সালের ৩০ আগস্ট প্রকাশিত হয়েছিল, যা বর্তমান সময়ের উদ্বেগের উপর আরও বেশি দৃষ্টিনিক্ষেপ করে৷ নিউ স্টেটসম্যান-এর একটি পর্যালোচনায় মন্তব্য করা হয়েছে যে, এটিকে "সমস্ত পাঠ্য জুড়ে ছড়িয়ে থাকা ঝুঁকিপূর্ণ নৈতিক নির্দেশাবলী" বলা হয়েছে, হারারির লেখার শৈলীর সমালোচনা করা হয়েছে এবং তিনি বলেছেন যে, তিনি "অর্থহীন দিকে পাচার করছেন এবং নির্মম অস্বাভাবিকতা।" কির্কাস রিভিউ-এর আরেকটি পর্যালোচনা বইটিকে একটি "ট্যুর ডি ফোর্স" হিসেবে প্রশংসা করেছে এবং এটিকে "বর্তমান বিষয়াবলী এবং মানব সমাজের আশু ভবিষ্যৎ সম্পর্কে অত্যন্ত শিক্ষামূলক অন্বেষণ" বলে বর্ণনা করেছে।
ব্যক্তিগত জীবন
হারারি একজন সমকামী এবং ২০০২ সালে তিনি তার স্বামী ইটজিক ইয়াহাভের সাথে সাক্ষাত করেন, যাকে তিনি "আমার সব কিছুর ইন্টারনেট" বলে ডাকেন। ইয়াহাভ একই সাথে হারারির ব্যক্তিগত সহকারী। তারা কানাডার টরন্টোয় এক নাগরিক অনুষ্ঠানের মধ্য দিয়ে বিয়ে সম্পন্ন করেন।
হারারি বলেছেন, বিপাসনা ধ্যান, "আমার জীবনকে বদলে দিয়েছে", যা তিনি ২০০০ সালে অক্সফোর্ডে থাকাকালীন শুরু করেছিলেন। তিনি প্রতিদিন দুই ঘণ্টা করে ধ্যান করেন (এক ঘণ্টা দিনের শুরুতে ও এক ঘণ্টা দিনের শেষে)। তিনি প্রতিবছর ৩০ দিন বা তারও অধিক সময় ধরে একাধারে ধ্যান করেন। এসময় তিনি সম্পূর্ণরূপে নীরবতা পালন করেন এবং সঙ্গে কোন বই বা সামাজিক যোগাযোগ মাধ্যম ব্যবহার করেন না। এছাড়াও তিনি একজন সহকারী ধ্যান প্রশিক্ষক। তিনি তার হোমো দিউস বইটি, তার শিক্ষক এস এন গোয়েঙ্কাকে উৎসর্গ করেছেন, যিনি ভালোবাসার সাথে তাকে গুরুত্বপূর্ণ বিষয় শিখিয়েছেন। তিনি আরও বলেন, "আমি ১৫ বছর ধরে ধ্যান অনুশীলন করে পাওয়া একাগ্রতা, শান্তি ও অন্তর্দৃষ্টি  ছাড়া বই লিখতে পারতাম না।" তিনি গবেষণা করার একটি উপায় হিসেবেও ধ্যানকে প্রাধান্য দিয়েছেন।
হারারি একজন নিরামিষাশী, যা তার গবেষণার ফলে সৃষ্ট এবং তিনি মনে করেন, দুগ্ধ শিল্পের ভিত্তি মা গরু ও বাছুরের মধ্যে বন্ধন ভেঙে দিয়েছে। ২০২১ সালের মে মাস পর্যন্ত, তার কাছে কোন স্মার্টফোন ছিল না।
২০২০ সালের একটি সাক্ষাত্কারে, হারারি তার বসবাসের স্থান সম্পর্কে কথা বলেছেন যে তিনি তেল আবিবের এক ধরনের মধ্যবিত্ত শহরতলিতে বাস করেন।
বিতর্ক
২০১৯ সালের জুলাই মাসে, হারারি তার তৃতীয় বই টুয়েন্টিওয়ান লেসন্স ফর দ্য টুয়েন্টিফাস্ট সেঞ্চুরি-এর রুশ সংস্করণে রুশ কর্তৃপক্ষের বিষয়ে কথা বলার সময় নরম সুর ব্যবহার করে বেশ কিছু বাদ ও সংশোধনের অনুমতি দেওয়ার জন্য ব্যাপকভাবে সমালোচিত হয়েছিলেন। মস্কো টাইমসে-এ লিওনিড বার্শিডস্কি এটিকে "সতর্কতা — বা, এটিকে সঠিক নামে, কাপুরুষতা" বলে অভিহিত করেছেন এবং হারেৎজে নেটানেল স্লিওমোভিকস দাবি করেছেন যে "তিনি সেই একই উদারনৈতিক ধারণাগুলিকে বলি দিচ্ছেন যেগুলির প্রতিনিধিত্ব করার জন্য তিনি অনুমান করেন"। একটি প্রতিক্রিয়ায়, হারারি বলেছিলেন যে তাকে "সতর্ক করা হয়েছিল যে এই কয়েকটি উদাহরণের কারণে রুশ সেন্সরশিপ বইটির রুশ অনুবাদ বিতরণের অনুমতি দেবে না" এবং তিনি "অতএব একটি দ্বিধাগ্রস্ততার সম্মুখীন হয়েছেন," অর্থাৎ "এই কয়েকটি উদাহরণের পরিবর্তে অন্য উদাহরণ ব্যবহার করেন, এবং রাশিয়ায় বইটি প্রকাশ করবেন" বা "কিছুই পরিবর্তন করবেন না এবং কিছুই প্রকাশ করবেন না" এবং তিনি "প্রকাশনাকে অগ্রাধিকার দিয়েছেন, কারণ রাশিয়া একটি শীর্ষস্থানীয় বিশ্বশক্তি এবং এটি গুরুত্বপূর্ণ বলে মনে হয়েছিল যে বইটির ধারণা রাশিয়ার পাঠকদের কাছে পৌঁছানো উচিত, বিশেষ করে যেমন বইটি এখনও পুতিন শাসনের অত্যন্ত সমালোচিত - শুধু নাম উল্লেখ ব্যতিত।"
পুরস্কার ও স্বীকৃতি
হারারি ২০০৯ এবং ২০১২ সালে দুইবার "সৃজনশীলতা এবং মৌলিকতার জন্য" পোলোনস্কি পুরস্কার জিতেছেন। ২০১১ সালে, তিনি সামরিক ইতিহাসে অসামান্য নিবন্ধের জন্য সোসাইটি ফর মিলিটারি হিস্ট্রির মনকাডো পুরস্কার জিতেছিলেন। ২০১২ সালে, তিনি ইয়াং ইসরায়েলি একাডেমি অব সায়েন্সে নির্বাচিত হন।
তার স্যাপিয়েন্স বইটি টানা ৯৬ সপ্তাহ ধরে নিউ ইয়র্ক টাইমসের সেরা বিক্রেত বইয়ের তালিকার শীর্ষ ৩-এ ছিল। ২০১৮ সালে, হারারি একজন ডিজিটাল অবতার হিসাবে প্রথম টেড টক-এ বক্তব্য দিয়েছে।
২০১৭ সালে, তার হোমো ডিউস বছরের সবচেয়ে চিন্তাশীল এবং প্রভাবশালী অর্থনৈতিক বইয়ের জন্য হ্যান্ডেলস্ব্ল্যাট জার্মান ইকোনমিক বুক অ্যাওয়ার্ড জিতেছে।
২০১৮ এবং ২০২০ সালে, হারারি ডাভোসে বিশ্ব অর্থনৈতিক ফোরামের বার্ষিক সম্মেলনে বক্তৃতা রেখেছিলেন।
হারারি ২০০৯ থেকে ২০১২ সালের মধ্যে দুইবার "সৃজনশীলতা ও মৌলিকত্ব"-এর জন্য পোলোন্সকি পুরস্কার জয়লাভ করেন। ২০১১ সালে তিনি সামরিক ইতিহাস বিষয়ে প্রবন্ধ রচনার জন্য সোসাইটি ফর মিলিটারি হিস্টোরির পক্ষ থেকে মনকাডো পুরস্কার জয়লাভ করেন। ২০১২ সালে তিনি তরুণ ইসরায়েলি একাডেমি অব সায়েন্সেস নির্বাচিত হন।
পি. কে. জয়লক্ষ্মী
পিকে জয়লক্ষ্মী হলেন একজন ভারতীয় রাজনীতিবিদ এবং কেরল রাজ্য সরকারের অনগ্রসর সম্প্রদায়ের কল্যাণ মন্ত্রী।
অনন্ত নামজোশি
অনন্ত নামজোশি ১৯৬০ এবং ১৯৭০এর দশকে ভারতের মহারাষ্ট্র রাজ্যের একজন রাজনীতিবিদ ছিলেন।
কংগ্রেস পার্টির সাথে তিনি তাঁর কেরিয়ার শুরু করেছিলেন এবং ১৯৬২ এবং ১৯৬৭ সালে গিরগাঁও থেকে রাজ্য বিধানসভায় নির্বাচিত হয়েছিলেন। ১৯৭২ সালে তিনি ক্ষেতওয়াদী আসন থেকে বিধানসভায় প্রবেশ করেন। তিনি ১৯৭০-এর দশকে বসন্তরাও নায়েকের সরকারের শিক্ষামন্ত্রী ছিলেন।
১৯৭৮ সালে, তিনি তার সহযোগী বিধায়ক মোহনলাল পোপাতের সাথে জনতা পার্টিতে যোগদান করেছিলেন। তবে তিনি নির্বাচনী রাজনীতিতে আর অংশ নেননি।
খুজদার জেলা
খুজদার (উর্দু এবং خُضدار ) পাকিস্তানের বেলুচিস্তান প্রদেশের একটি জেলা। জেলাটির রাজধানী শহরের নাম হচ্ছে খুজদার নামক শহর।
১৯৭৪ সালে জেলা হিসাবে প্রতিষ্ঠিত না হওয়ার আগ পর্যন্ত এটি কালাত জেলার একটি অন্যতম অংশ হিসেবে পরিচালিত হত। এরপর ১৯৯২ সালের নভেম্বর খুজদার ভূখণ্ডের অংশটি আওয়ারানের নতুন জেলা গঠন করা হয়।
প্রশাসন
প্রশাসনিকভাবে জেলাটিতে ৫টি তহসিলে বিভক্ত করে গঠতি হয়েছে; যার মধ্যে ৩৪টি ইউনিয়ন পরিষদ রয়েছে: নিম্নে বিস্তারিত তুলে ধরা হলঃ
প্রতিটি তহসিলের ইউনিয়ন পরিষদ নাম নিম্নে দেওয়া হল:
দামোদর (কৃষ্ণের নাম)
দামোদর (সংস্কৃত: दामोदर, আইএএসটি:Dāmodara, দমোদারা, "দামোদর" এবং "দামোদরা") হল বিষ্ণু সহস্রনামে থাকা বিষ্ণুর ৩৬৭তম নাম। নামের বিভিন্ন অর্থ নিম্নরূপ দেওয়া হল:
দামোদর হিসেবে কৃষ্ণের উদযাপন
কৃষ্ণকে দামোদর হিসেবে গুণকীর্তন করার একটি জনপ্রিয় ভজন হলো দামোদর অষ্টাকাম (নারদ ও শৌনকের সঙ্গে সত্যব্রত মুনির কথোপকথনটি কৃষ্ণ দ্বিপায়না ব্যাসের পদ্ম পুরাণে পাওয়া যায়)। এই ভজন প্রায়শই কার্ত্তিক মাসে ভক্তরা কীর্তন করে এবং নিম্বার্ক এবং ইসকনের বৈষ্ণবদের, সনাতন চতুঃ সম্প্রদায়ের মধ্যে জনপ্রিয় ধর্মীয় উৎসব।
ভারতীয় ক্রীড়া সম্মান
ভারতীয় ক্রীড়া সম্মান (Indian Sports Honours) হল আরপি-সঞ্জীব গোয়েঙ্কা গ্রুপ কর্তৃক বিরাট কোহলি ফাউন্ডেশনের সহযোগিতায় ভারতের অসামান্য ক্রীড়া ব্যক্তিত্বদের প্রতি বছর পুরষ্কার দেওয়া হয়। ২০১৭ সালে এই পুরষ্কার প্রতিষ্ঠিত হয়েছিল।
২০১৭ পুরস্কার
উদ্বোধনী ২০১৭ পুরষ্কারের অনুষ্ঠান ১১ নভেম্বর ২০১৭ সালে মুম্বাইয়ে অনুষ্ঠিত হয়েছিল। জুরি বোর্ডের সভাপতিত্ব করেন প্রাক্তন অল-ইংল্যান্ড চ্যাম্পিয়ন এবং আরো ছিলেন প্রধান জাতীয় ব্যাডমিন্টন কোচ পুল্লেলা গোপীচাঁদ, একাধিক গ্র্যান্ড স্ল্যাম বিজয়ী মহেশ ভূপতি, স্প্রিন্টার পি.টি. উষা, প্রাক্তন বিশ্বের এক নম্বর শুটার অঞ্জলি ভাগবত এবং প্রাক্তন ভারতীয় হকি অধিনায়ক অর্জুন হালাপ্পা। বিভিন্ন ক্যাটাগরিতে পুরস্কার দেওয়া হয়।
সৈয়দ হোসেন মনসুর
সৈয়দ হোসেন মনসুর বাংলাদেশ জাতীয়তাবাদী দলের রাজনীতিবিদ যিনি তৎকালীন পাবনা-৭ আসনের সংসদ সদস্য ছিলেন।
রাজনৈতিক জীবন
সৈয়দ হোসেন মনসুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৭ আসন থেকে সংসদ সদস্য নির্বাচিত হন।
জাতিসংঘ পর্তুগিজ ভাষা দিবস
জাতিসংঘ পর্তুগিজ ভাষা দিবস জাতিসংঘ ঘোষিত একটি দিবস, যা প্রতি বছর ৫ মে পালন করা হয়।
ডেনমার্ক–বাংলাদেশ সম্পর্ক
ডেনমার্ক ও বাংলাদেশ রাষ্ট্রদ্বয়ের মধ্যে দ্বিপাক্ষিক বৈদেশিক সম্পর্ক রয়েছে। বাংলাদেশের রাজধানী ঢাকা শহরে ডেনমার্ক সরকার একটি দূতাবাস স্থাপন করে। একই সাথে বাংলাদেশও ডেনমার্কে রাষ্ট্রদূত প্রেরণ করেছে। ডেনমার্কের স্টকহোমে বাংলাদেশের দূতাবাস অবস্থিত।
উন্নয়ন সহায়তা
বাংলাদেশের স্বাধীনতাউত্তর সময়ে ডেনমার্ক উন্নয়ন সহায়তায় অংশ নিয়েছে। তারা বাংলাদেশে পরিবহন, পানি পরিবহন, কৃষি, মৎস্য, গ্রামীণ উন্নয়ন, প্রযুক্তি ইত্যাদি খাতে সহায়তা প্রদান করে।
ডেনমার্ক বাংলাদেশের মানবাধিকার ও নাগরিক সমাজকেও সহায়তা প্রদান করে।
অর্থনৈতিক লেনদেন
ডেনমার্ক ও বাংলাদেশের মধ্যে প্রায় ৮০০ মিলিয়ন ইউএস ডলার মূল্যের অর্থনৈতিক লেনদেন সংঘটিত হয়ে থাকে। এর মধ্যে বাংলাদেশ প্রায় ৭০০ মিলিয়ন ইউএস ডলার মূল্যের পণ্য ডেনমার্কে রপ্তানী করে ও ১০০ মিলিয়ব ইউএস ডলার মূল্যের পণ্য আমদানী করেন। রপ্তানীজাত এসব পণ্যের মধ্যে তৈরি পোশাক ছাড়াও বিভিন্ন অপ্রচলিত পণ্য যেমন ঔষধ সামগ্রী, সিরামিক, পাটজাত পন্য ইত্যাদি আছে। ডেনমার্কে বাংলাদেশ থেকে কয়েকটি সমুদ্রগামী জাহাজও রপ্তানী করা হয়েছে। এছাড়াও তথ্যপ্রযুক্তি বাজার সম্প্রসারণেও কাজ করা হচ্ছে।
ডেনমার্কের সবুজ প্রযুক্তি
সৌর ও বায়ুশক্তি থেকে বিদ্যুৎ উৎপাদন ছাড়াও বাসা-বাড়ি ও কলকারখানায় উন্নত জ্বালানী ব্যবস্থাপনা, অপচয় রোধসহ জ্বালানীর সর্বোচ্চ ব্যবহার নিশ্চিত করতে ডেনমার্কের সবুজ প্রযুক্তি (গ্রীন টেকনোলজি) বাংলাদেশে নিয়ে যেতে কাজ শুরু করেছে। এই ব্যাপারে ডেনমার্ক বাংলাদেশকে প্রযুক্তিগত সহায়তা দিচ্ছে।
চুক্তি
১৯৭৫ সালে বাংলাদেশ ও ডেনমার্কের মধ্যে জাহাজ নির্মাণ ও মেরামতের ওপর একটি চুক্তি সাক্ষরিত হয়। এই চুক্তি অনুসারে উভয় দেশ পরস্পরকে জাহাজ নির্মাণে সহায়তা করবে। এরপর ১৯৭৮ সালে উভয় দেশ মাছ বিপণন পরিকল্পনার ওপর একটি চুক্তি স্বাক্ষর করে। এরপর ২০১৬ সালে কৃষি, জলবায়ু পরিবর্তনসহ বিভিন্ন খাতে ৭২২.২৯ কোটি টাকার চুক্তি স্বাক্ষরিত হয়।
এ কে এম মাহবুবুল ইসলাম
এ কে এম মাহবুবুল ইসলাম বাংলাদেশের সিরাজগঞ্জ জেলার রাজনীতিবিদ যিনি তৎকালীন পাবনা-৬ আসনের সংসদ সদস্য ছিলেন।
প্রাথমিক জীবন
এ কে এম মাহবুবুল ইসলাম সিরাজগঞ্জ জেলার শাহজাদপুর উপজেলায় জন্মগ্রহণ করেন।
রাজনৈতিক জীবন
এ কে এম মাহবুবুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।